ส่วนที่ 1 การประกอบธุรกิจ

นโยบายและภาพรวมการประกอบธุรกิจ

1.  นโยบายในการดำเนินงานของบริษัทหรือกลุ่มบริษัทในภาพรวม ตามที่คณะกรรมการบริษัทกำหนด

  วิสัยทัศน์

  ก้าวสู่การเป็นผู้นำแห่งอุตสาหกรรมทางด้านบรรจุภัณฑ์พลาสติก
  โดยมุ่งเน้นการสร้างสรรค์และพัฒนา ความเป็นเลิศทางด้านคุณภาพของผลิตภัณฑ์อย่างต่อเนื่อง
  เพื่อตอบสนองความต้องการของลูกค้าที่หลากหลาย และแนวคิดการก้าวไปข้างหน้าอย่างไม่หยุดยั้ง
  เพื่อสร้างความยั่งยืนให้กับอุตสาหกรรมพลาสติกและองค์กรสืบไป

  วัตถุประสงค์

  สร้างสรรค์บรรจุภัณฑ์พลาสติกที่ดีและมีคุณภาพ
  ตลอดจนการบริการอย่างครบวงจรเพื่อตอบสนองความต้องการที่ดีสำหรับลูกค้า
  อีกทั้งยังเป็นการสนับสนุนการเจริญเติบโต
  และพัฒนาอย่างไม่หยุดยั้งของอุตสาหกรรมบรรจุภัณฑ์พลาสติก

  เป้าหมาย

  ก้าวสู่การเป็นผู้นำแห่งอุตสาหกรรมทางด้านบรรจุภัณฑ์พลาสติก
  โดยมุ่งเน้นการสร้างสรรค์และพัฒนา ความเป็นเลิศทางด้านคุณภาพของผลิตภัณฑ์อย่างต่อเนื่อง
  เพื่อตอบสนองความต้องการของลูกค้าที่หลากหลาย และแนวคิดการก้าวไปข้างหน้าอย่างไม่หยุดยั้ง
  เพื่อสร้างความยั่งยืนให้กับอุตสาหกรรมพลาสติกและองค์กรสืบไป (copy from visions)

2.  การเปลี่ยนแปลงและพัฒนาการที่สำคัญ

    1.  อำนาจในการควบคุมบริษัทในปีที่ผ่านมา

  -ไม่มี-

2.  ลักษณะการประกอบธุรกิจในปีที่ผ่านมา

  เพื่อการขยายการประกอบธุรกิจหลักของบริษัท
  ทางบริษัทได้มีการลงทุนซื้อที่ดินและสิ่งปลูกสร้างที่ตั้งอยู่บนซอยแสมดำ 32 บนพื้นที่ขนาด 6
  ไร่มีพื้นที่ใช้สอยมากกว่า 5,000 ตารางเมตร
  และจึงได้ปล่อยเช่าโรงงานที่เพชรเกษมเนื่องด้วยพื้นที่ที่จำกัดในการขยายของโรงงานและเนื่องด้วยจากการมีผลประกอบการขาดทุนต่อเนื่องเฉลี่ยเดือนละ
  1-2 ล้านบาท โดยเริ่มต้นการปล่อยเช่าโรงงานนับตั้งแต่วันที่ 1 กันยายน 2556

  ด้วยเหตุดังกล่าว บริษัทได้ย้ายสำนักงานใหญ่จากเดิมที่โรงงานเพชรเกษม ไปที่ 283/99
  อาคารโฮมเพลสออฟฟิศบิลดิ้ง ชั้น 20 ซอยสุขุมวิท 55 ถนนสุขุมวิท แขวงคลองตันเหนือ
  เขตวัฒนา กรุงเทพมหานคร 10110 มีผลตั้งแต่วันที่ 16 กันยายน 2556

3.  การเปลี่ยนแปลงโครงสร้างการถือหุ้นการจัดการ หรือ
    การประกอบธุรกิจหรือเหตุการณ์สำคัญอื่น ในช่วง 3 ปีทีผ่านมา

  เมื่อวันที่ 7 สิงหาคม 2556 คณะกรรมการบริษัทได้อนุมัติการลงทุนในหุ้นสามัญเพิ่มทุนในบริษัท
  อุดรพลาซ่า จำกัดจำนวน 70 ล้านบาท ภายหลังจากการตรวจสอบทรัพย์สินและหนี้สิน (Due
  diligent) ของบริษัท อุดรพลาซ่า จำกัดแล้วนั้น ทำให้บริษัทได้มีหุ้นสามัญในบริษัท อุดรพลาซ่า
  จำกัด จำนวน 700,000 หุ้น (มูลค่าที่ตราไว้ 100 บาท หรือคิดเป็นร้อยละ 17.95
  ของทุนจดทะเบียนบริษัทดังกล่าว

  บริษัท อุดรพลาซ่า จำกัด ดำเนินธุรกิจศูนย์การค้าและคอมมูนิตี้มอลล์ (โครงการ UD Town)
  บนเนื้อที่ประมาณ 24 ไร่กลางใจเมืองอุดรธานี
  โดยตั้งอยู่บริเวณสถานีรถไฟซึ่งได้รับสัมปทานเช่าพื้นที่ระยะยาวจากการรถไฟและได้เปิดดำเนินการมากว่า
  2 ปี มีร้านค้าชั้นนำต่างๆ มาเช่าพื้นที่ อาทิเช่น KFC, Mc Donald, Swensen, Shabushi,
  B2S และ Super Sports ฯลฯปัจจุบันโครงการ UD Town
  ถือได้ว่าเป็นหนึ่งในศูนย์กลางชุมชนของจังหวัด มีรายได้ประมาณ 200 ล้านบาทต่อปี

3.  โครงสร้างการถือหุ้นของกลุ่มบริษัท

  แผนภาพโครงสร้างการถือหุ้นของกลุ่ม

  สัดส่วนการถือหุ้นของกลุ่มบริษัทเป็นดังแผนภาพ

ลักษณะการประกอบธุรกิจ

  2.1โครงสร้างรายได้แยกตามสายผลิตภัณฑ์/กลุ่มธุรกิจ

  *รวมรายได้ของบริษัทไทยเฟลคซิเบิลแพคเฉพาะใน 2H

  ผลิตภัณฑ์และบริการของบริษัทฯ ได้แก่ สินค้าด้านบรรจุภัณฑ์ ซึ่งมีอยู่ด้วยกัน 2 ประเภท ได้แก่

  [1] บรรจุภัณฑ์ประเภทพลาสติกอ่อนตัว (Flexible Packaging)

  เพื่อใช้สำหรับบรรจุสินค้าอุปโภค และ บริโภค ซึ่งบริษัทฯ
  จะผลิตบรรจุภัณฑ์ออกมาในลักษณะของงานเป็นม้วน และงานซองตามคำสั่งซื้อของลูกค้า
  ซึ่งกลุ่มลูกค้าหลักของบริษัทฯ ได้แก่ กลุ่มอุตสาหกรรมอาหาร และกลุ่มยา
  โดยการนำไปใช้บรรจุอาหารประเภทต่างๆ เช่น ขนมขบเคี้ยว (Snack) บะหมี่กึ่งสำเร็จรูป
  เครื่องปรุงรส ลูกกวาด อาหารแช่แข็ง อาหารอบแห้งอื่นๆ เป็นต้น

  [2] บรรจุภัณฑ์ประเภทขวดพีอีที (Pet Bottle)

  ทำจากวัสดุเม็ดพลาสติก Polyethylene Terepthalate Resin ใช้ สำหรับบรรจุของเหลว
  ซึ่งกลุ่มลูกค้าหลักของบริษัทฯ ได้แก่ กลุ่มน้ำดื่ม และกลุ่มน้ำมันพืชโดยลูกค้าจะเป็นผู้นำไปบรรจุเอง

  บรรจุภัณฑ์พลาสติกประเภทอ่อน (Flexible Packaging) และขวดพีอีที (PET BOTTLE)
  ของบริษัทฯ เป็นผลิตภัณฑ์ที่ผลิตด้วยกระบวนการผลิตที่ได้คุณภาพ มีความปลอดภัยต่อผู้บริโภค
  ตรงตามคำสั่งซื้อของลูกค้า ใช้วัตถุดิบที่เป็นเกรดสำหรับการผลิตอาหาร
  ไม่เป็นอันตรายต่อผู้บริโภค

  ทั้งนี้ บริษัทได้รับการรับรองตามมาตรฐานสากลที่องค์กรธุรกิจทั่วโลกให้ความสำคัญ
  เพื่อความเป็นเลิศทางด้านคุณภาพ และความมีประสิทธิภาพของการดำเนินงานภายในองค์กร
  ได้แก่ ระบบ ISO 9001:2008 และระบบ GMP & HACCP ซึ่งผ่านการตรวจสอบ (Certified
  Body) จากหน่วยงาน URS (United Registrar of Systems Limited)
  และรับรองผลโดย UKAS (United Kingdom Accreditation Service) ซึ่งแสดงถึง
  บริษัทฯ ได้มีการจัดวางระบบบริหารงานที่มีคุณภาพโดยเน้นบทบาทของผู้บริหารระดับสูง
  ที่จะต้องให้ความสำคัญต่อคุณภาพของสินค้า เพื่อให้เกิดความเชื่อมั่นในกระบวนการต่างๆ
  ว่าได้รับการควบคุม ซึ่งสามารถตรวจสอบได้โดยผ่านเอกสารที่ระบุขั้นตอน
  และวิธีการทำงานเพื่อให้มั่นใจได้ว่าบุคลากรของบริษัทฯ
  ได้ปฏิบัติหน้าที่ด้วยความรับผิดชอบและขั้นตอนต่างๆในการปฏิบัติงานโดยมีการฝึกอบรมบุคลากรของบริษัทฯ
  ให้ความรู้และทักษะในการปฏิบัติงาน
  มีการจดบันทึกข้อมูลรวมทั้งมีการตรวจสอบการปฏิบัติงานให้เป็นไปตามที่ระบุไว้ในเอกสาร
  และมีการแก้ไขข้อผิดพลาดรวมทั้งมีแนวทางในการป้องกันข้อผิดพลาดเดิม

  ประโยชน์ต่างๆที่ได้รับคือการทำให้การบริหารงานภายในองค์กรมีกระบวนการทำงานที่เป็นระบบยิ่งขึ้น
  ส่งผลให้คุณภาพของสินค้าดีขึ้น
  อีกทั้งยังสามารถช่วยลดค่าใช้จ่ายที่เกิดจากของเสียได้อย่างเป็นรูปธรรม
  รวมถึงการจัดการระบบเอกสารที่เป็นระบบ ทำให้เกิดประสิทธิภาพและประสิทธิผลในการทำงาน
  ซึ่งสิ่งต่าง ๆ เหล่านี้ ส่งผลให้ลูกค้าเกิดความพึงพอใจ และมั่นใจในผลิตภัณฑ์ของบริษัท
  รวมถึงสามารถสร้างความสัมพันธ์อันดีกับลูกค้าได้มากยิ่งขึ้น
  และสามารถเพิ่มศักยภาพในการแข่งขันได้ในระยะยาว

  นอกจากนี้ บริษัทฯ
  ยังคงมุ่งเน้นการพัฒนาความหลากหลายในรูปแบบของผลิตภัณฑ์ทั้งประเภทบรรจุภัณฑ์พลาสติกประเภทอ่อน
  และประเภทขวด โดยการเพิ่มแม่พิมพ์ ในรูปแบบใหม่เพิ่มเติม เพื่อเป็นทางเลือกของลูกค้า
  และเพิ่มยอดการผลิตและการขาย

2.  การตลาดและการแข่งขัน

    1.  การทำการตลาด

  เนื่องจากผลิตภัณฑ์บรรจุภัณฑ์ของบริษัทฯ จัดเป็นสินค้าอุตสาหกรรมประเภทที่ต้องส่งต่อให้ผู้ผลิต
  เพื่อนำไปบรรจุสินค้าเพื่อจำหน่ายแก่ผู้บริโภค ผู้ผลิตเหล่านี้จึงมีความต้องการผลิตภัณฑ์ของบริษัท
  อย่างต่อเนื่องและเป็นจำนวนมาก ดังนั้นกลยุทธ์สำคัญที่บริษัทฯ ใช้ในการดำเนินธุรกิจ คือ

  i. การสร้างความพึงพอใจสูงสุดให้แก่ลูกค้า

  โดยการมุ่งเน้นการผลิตสินค้าที่ดีและมีคุณภาพ
  โดยการรักษาระดับมาตรฐานการผลิตและการให้บริการอย่างต่อเนื่อง
  มีการจัดส่งสินค้าให้ลูกค้าตรงเวลาและตรงตามข้อกำหนด รวมถึงการให้บริการหลังการขายที่ดี

  ii. ราคาต้องแข่งขันได้ในตลาด

  การตั้งราคาสินค้าของบริษัทฯ จะพิจารณาที่อยู่ในเกณฑ์เหมาะสม และ เป็นธรรมต่อลูกค้า
  รวมถึงการสร้างความพึงพอใจให้แก่ลูกค้า
  เมื่อเปรียบเทียบราคากับคู่แข่งในระดับเดียวกันและราคาสินค้าของบริษัทยังถือเป็นมาตรฐานราคาตลาด

  iii. เน้นลูกค้ากลุ่มเป้าหมาย

  บริษัทฯ เน้นลูกค้ากลุ่มเป้าหมาย ที่เป็นผู้นำในอุตสาหกรรมผู้ผลิตสินค้าบริโภค
  เพื่อนำไปใช้บรรจุอาหารประเภทต่าง ๆ เช่น ขนมขบเคี้ยว (SNACK)
  บะหมี่กึ่งสำเร็จรูปเครื่องปรุงรส ลูกกวาดและขนมเยลลี่ อาหารแช่แข็ง อาหารอบแห้งและอื่น ๆ
  เช่น สาหร่ายอบแห้ง ตลอดจน บรรจุน้ำดื่ม และน้ำมันพืช ซอสปรุงรส และเครื่องดื่มอื่นๆ เป็นต้น

  iV. มีการวิจัยและพัฒนาสินค้าอยู่ตลอดเวลา

  บริษัทฯ ได้พัฒนาบรรจุภัณฑ์ใหม่ๆ ออกสู่ตลาดอย่างต่อเนื่อง
  รวมถึงขยายตลาดใหม่เพื่อให้มีฐานลูกค้าที่กว้างขึ้น พัฒนาและปรับปรุงกระบวนการผลิต
  และกระบวนการตรวจสอบคุณภาพที่ได้มาตรฐาน เพื่อสร้างโอกาสทางการตลาด
  และลดต้นทุนการผลิตให้แก่ลูกค้า โดยโครงการต่างๆ
  ที่เกิดขึ้นอาจเป็นไปตามความต้องการของลูกค้าและหรือตามแผนงานของบริษัท

  V. สร้างความสัมพันธ์อันดีระหว่างลูกค้ากับบริษัทฯ

  บริษัทฯ
  มีเป้าหมายในการพัฒนาและรักษาคุณภาพของผลิตภัณฑ์ให้ได้มาตรฐานเป็นที่ยอมรับแก่ลูกค้าทั้งหลาย
  บริษัทฯ มีลูกค้ารายใหญ่ซึ่งเป็นลูกค้าประจำและเป็นผู้ผลิตสินค้าบริโภคประเภทอาหาร น้ำดื่ม
  และน้ำมันพืช ในระยะที่ผ่านมาบริษัทมีความสัมพันธ์ที่ดีกับลูกค้ามาโดยตลอด
  โดยเฉพาะลูกค้ารายใหญ่ซึ่งมีการทำธุรกิจกับบริษัทฯ มาเป็นเวลานาน บริษัทฯ
  จะเน้นเรื่องคุณภาพของผลิตภัณฑ์และการบริการเป็นสำคัญ
  ตลอดจนมีโครงการปรึกษาหารือและร่วมมือกับลูกค้าในการพัฒนาผลิตภัณฑ์ใหม่ๆ
  เพื่อให้แผนการลงทุนของบริษัทฯ
  เป็นไปในทิศทางที่สอดคล้องกับความต้องการของลูกค้าในด้านต่างๆ ซึ่งรวมถึง
  การผลิตการขยายกำลังการผลิต การขยายสายการผลิตสำหรับผลิตภัณฑ์ใหม่ของลูกค้าในอนาคต
  เพื่อให้เกิดประโยชน์ร่วมกันระหว่างบริษัทฯ และลูกค้า นอกจากนั้นบริษัทฯ
  ยังได้จัดให้มีทีมงานบริการหลังการขาย การติดตาม การประเมินและการแก้ไขปัญหาต่างๆ
  ให้มีประสิทธิภาพอย่างสม่ำเสมอ

2.  สภาพการแข่งขัน

  บริษัท นิปปอนแพ็ค (ประเทศไทย) จำกัด (มหาชน) มีส่วนแบ่งการตลาด
  ด้านบรรจุภัณฑ์พลาสติกประเภทอ่อนตัว (Flexible Packaging) อยู่ที่ประมาณ 6%
  ของส่วนแบ่งการตลาดที่มีทั้งหมด ซึ่งอยู่ในอันดับที่ 8 ในตลาด และมีส่วนแบ่งการตลาด
  ด้านขวดพีอีที (PET: Polyethylene Terephthalate Bottle) อยู่ที่ประมาณ 16%
  ของส่วนแบ่งการตลาดที่มีทั้งหมด ซึ่งอยู่ในอันดับที่ 5 ในตลาด

  บริษัทฯ มีการพัฒนาคุณภาพมาโดยตลอด ทั้งนี้เพื่อรักษาฐานลูกค้า โดยมีการเน้นการให้บริการ
  ราคาที่เหมาะสม ร่วมกับลูกค้าในการแก้ปัญหาต่าง ๆ นอกจากนี้ บริษัทฯ
  ยังมีข้อได้เปรียบคู่แข่งขัน คือ บริษัทฯ มีกลุ่มผู้ซื้อหลักซึ่งเป็นคู่ค้ากับบริษัทฯ
  มาเป็นระยะเวลายาวนาน

3.  การจัดหาผลิตภัณฑ์หรือบริการ

    1.  ลักษณะการจัดให้ได้มาซึ่งผลิตภัณฑ์

  บริษัทมีความสามารถในการผลิต 2 ผลิตภัณฑ์ได้แก่ บรรจุภัณฑ์แบบอ่อนและ ขวด PET ซึ่ง ณ
  ปัจจุปันบริษัทมีโรงงานอยู่ 2 แห่งซึ่งมีการผลิตดังนี้

+-------------------------+--------------------------------------------+
|   โรงงาน สาขา           | ผลิตบรรจุภัณฑ์แบบอ่อน                           |
|   บางขุนเทียน-ชายทะเล     |                                            |
+-------------------------+--------------------------------------------+
|   โรงงาน สาขา แสมดำ     | ผลิตบรรจุภัณฑ์แบบอ่อนและ ขวด PET                |
+-------------------------+--------------------------------------------+

  วัตถุดิบที่ใช้ในการผลิตจะมีการสรรหามาจากผู้ผลิตในประเทศเป็นหลัก
  โดยวัตถุดิบหลักเป็นผลิตภัณฑ์ในกลุ่มปิโตรเคมี เช่นแผ่นฟิล์มพลาสติก และเม็ดพลาสติก
  ซึ่งทางบริษัทได้สรรหาวัตถุดิบจากหลากหลายผู้ผลิตเพื่อป้องกันความเสี่ยงด้านการขาดแคลนวัตถุดิบ

2.  ผลกระทบต่อสิ่งแวดล้อมจากกระบวนการผลิต

  การผลิตบรรจุภัณฑ์แบบอ่อนนั้นอาจทำให้เกิดเศษสารเคมีที่มีผลกระทบต่อสิ่งแวดล้อม เช่น หมึกพิมพ์
  และ สารละลาย ต่างๆ
  ซึ่งทางบริษัทได้ว่าจ้างให้บริษัทผู้ได้รับอนุญาตอย่างถูกต้องตามกฎหมายในการนำไปรีไซเคิลหรือกำจัด

4.  งานที่ยังไม่ส่งมอบเฉพาะงานโครงการหรือชิ้นงานที่มีมูลค่าสูง และใช้เวลาในการส่งมอบงาน

  -ไม่มี-

ปัจจัยความเสี่ยง

  3.1 ความเสี่ยงด้านวัตถุดิบ

  บริษัทฯ ประกอบธุรกิจผลิตและจำหน่ายบรรจุภัณฑ์พลาสติกประเภทอ่อนตัว และขวดพลาสติกพีอีที
  (PET : Polyethylene Terephthalate Bottle)
  โดยวัตถุดิบหลักที่ใช้ในการผลิตบรรจุภัณฑ์พลาสติกประเภทอ่อนตัว ได้แก่ แผ่นฟิล์มพลาสติก
  และเม็ดพลาสติก ซึ่งบริษัทฯ ทำการสั่งซื้อจากภายในประเทศ 80%
  และนำเข้าจากต่างประเทศประมาณ 20% ซึ่งได้แก่ ประเทศอินโดนีเซีย ประเทศเกาหลี
  ประเทศสิงคโปร์ เป็นต้น และวัตถุดิบหลักที่ใช้ในการผลิตขวดพลาสติกพีอีที ได้แก่
  เม็ดพลาสติกพีอีที ซึ่งราคาของวัตถุดิบที่กล่าวมาแล้วข้างต้นนั้น
  จะผันผวนตามราคาน้ำมันดิบในตลาดโลก

  แนวทางการแก้ไข บริษัทฯ
  จะบริหารความเสี่ยงด้านการขาดแคลนวัตถุดิบและการปรับตัวของราคาวัตถุดิบ
  โดยทำการสั่งซื้อวัตถุดิบในปริมาณที่เหมาะสมและเพียงพอต่อการผลิต
  เพื่อป้องกันการขาดแคลนวัตถุดิบ และบริษัทฯ
  จะบริหารความเสี่ยงจากความผันผวนของราคาวัตถุดิบ โดยบริษัทฯ
  จะทำการสั่งซื้อราคาวัตถุดิบล่วงหน้าไว้เป็นบางส่วน
  และประมาณการราคาโดยติดตามข่าวสารเพื่อการจัดเก็บสินค้าอย่างเหมาะสมไม่มากหรือน้อยจนเกินไป
  เพื่อให้มีต้นทุนการผลิตที่ดีที่สุด

2.  ความเสี่ยงด้านอัตราแลกเปลี่ยน

  เนื่องจากวัตถุดิบหลักบางส่วน ที่เป็นส่วนประกอบในการผลิตบรรจุภัณฑ์พลาสติกประเภทอ่อนตัว
  เป็นสินค้าที่มีจำหน่ายทั้งภายในประเทศและต่างประเทศ ดังนั้น หากบริษัทฯ
  มีการนำเข้าวัตถุดิบอาจจะทำให้มีความเสี่ยงในด้านอัตราแลกเปลี่ยน

  แนวทางการแก้ไข ปัจจุบันบริษัทฯ สามารถจัดหาวัตถุดิบส่วนใหญ่ได้ภายในประเทศเป็นหลัก
  ดังนั้นเพื่อหลีกเลี่ยงความผันผวนของอัตราแลกเปลี่ยนบริษัทฯ
  จะพิจารณาการซื้อจากในประเทศเป็นหลัก หากในช่วงใดสินค้านำเข้ามีราคาที่ดีกว่า บริษัทฯ
  ก็จะพิจารณาการนำเข้าวัตถุดิบจากต่างประเทศ

3.  ความเสี่ยงด้านผลิตภัณฑ์

  ผลิตภัณฑ์ที่บริษัทฯ ผลิตและจำหน่าย ได้แก่ บรรจุภัณฑ์พลาสติกประเภทอ่อนตัว
  และขวดพลาสติกพีอีทีส่วนใหญ่เป็นบรรจุภัณฑ์สำหรับการบรรจุอาหารและเครื่องดื่ม
  ซึ่งในกระบวนการผลิตจะต้องคำนึงถึงความสะอาดเป็นอย่างมาก
  และบรรจุภัณฑ์ต้องไม่ทำปฏิกิริยากับสินค้าที่บรรจุอยู่ภายใน
  และต้องคำนึงถึงความปลอดภัยของผู้บริโภคเป็นสำคัญ

  แนวทางการแก้ไข สืบเนื่องจากผลิตภัณฑ์ของทางบริษัทฯ
  เป็นผลิตภัณฑ์ที่มีความเกี่ยวข้องกับอาหารเป็นส่วนใหญ่
  ทางบริษัทจึงเล็งเห็นความสำคัญของการควบคุมการผลิตที่เป็นมาตรฐานสากลและมีความปลอดภัย
  จึงได้เริ่มดำเนินการตามมาตรฐานของ GMP & HACCP (Good Manufacturing Practice)
  ซึ่งเป็นหลักเกณฑ์วิธีการที่ดีสำหรับการผลิต
  เป็นการจัดการสภาวะแวดล้อมขั้นพื้นฐานของกระบวนการผลิต เช่น
  การควบคุมสุขลักษณะส่วนบุคคล การควบคุมแมลงและสัตว์ นำโรค
  การออกแบบโครงสร้างอาคารผลิต รวมถึงเครื่องจักรอุปกรณ์ที่ใช้ในการผลิต เป็นต้น
  ซึ่งเน้นการป้องกันมากกว่าการแก้ไข
  ทั้งยังเป็นระบบการจัดการความปลอดภัยของอาหารขั้นพื้นฐาน(Food Safety Management
  System) เพื่อให้ลูกค้าของทางบริษัทฯ ยอมรับและเกิดความเชื่อมั่นในบรรจุภัณฑ์ของทางบริษัทฯ
  ต่อไป ซึ่งปัจจุบันบริษัทได้รับการรับรองระบบ GMP & HACCP เรียบร้อยแล้ว

4.  ความเสี่ยงจากปัจจัยภายนอก

  เนื่องจากบริษัทฯ มีกลุ่มลูกค้าหลักที่เรียกได้ว่าเป็นคู่ค้าของบริษัทฯ ที่สำคัญ คือ
  ผู้ประกอบอุตสาหกรรมซึ่งสั่งซื้อสินค้าจากบริษัทฯ ไปเพื่อผลิตหรือบรรจุสินค้าเพื่อจำหน่าย ดังนั้น
  หากคู่ค้าของบริษัทฯ เกิดประสบปัญหาก็จะมีผลกระทบกับการดำเนินงานของบริษัทในอนาคตด้วย

  แนวทางการแก้ไข บริษัทฯ ได้มีการกระจายความเสี่ยง
  โดยการเพิ่มกลุ่มประเภทของลูกค้าให้มีความหลากหลายมากขึ้น
  โดยเน้นการรักษาลูกค้าเดิมและเพิ่มลูกค้าใหม่ ซึ่งบริษัทฯ
  มีนโยบายในการขายที่จะเน้นกลุ่มลูกค้าขนาดกลางที่มีแนวโน้มการขยายตัวสูง เพื่อที่ทางบริษัทฯ
  และลูกค้าจะได้เป็นพันธมิตรทางการค้าต่อไป นอกจากนี้บริษัทฯ
  ยังกระจายความเสี่ยงโดยการขายสินค้าให้อุตสาหกรรมที่ไม่ใช่ผลิตภัณฑ์ด้านอาหารเพื่อขยายฐานลูกค้าให้มากขึ้นด้วย
  และมีการเลือกสรรลูกค้าที่มีฐานะการเงินที่ดี มีประวัติการดำเนินธุรกิจที่ดี
  โดยจะเน้นถึงสภาพความมั่นคงทางการเงิน
  และความสามารถในการชำระหนี้ของลูกค้าโดยกระจายธุรกิจไปยังลูกค้าที่มีคุณภาพสูง
  เพื่อลดความเสี่ยงในด้านลูกหนี้ด้อยคุณภาพอีกด้วย

5.  ความเสี่ยงจากสภาวะการแข่งขัน

  เนื่องจากแนวโน้มของพฤติกรรมของผู้บริโภคนั้นมีการเปลี่ยนแปลงอยู่ตลอดเวลาประกอบกับสภาวะเศรษฐกิจมีขยายตัวลดลง
  จึงทำให้บริษัทฯ มีคู่แข่งขันที่อยู่ในตลาดของบรรจุภัณฑ์พลาสติกประเภทอ่อนตัว
  และขวดพลาสติกพีอีที จำนวนมาก เป็นสาเหตุให้เกิดการแข่งขันในธุรกิจเพิ่มสูงขึ้น
  ซึ่งจะมีผลกระทบต่อรายได้ของบริษัทฯ

  แนวทางการแก้ไข ถึงแม้บริษัทฯ จะยังคงมีคู่แข่งอยู่ในตลาดบรรจุภัณฑ์อยู่มาก บริษัทฯ
  ก็ยังคงมีลูกค้าหลักหลายรายที่เป็นคู่ค้าที่สั่งซื้อสินค้ากันอย่างต่อเนื่องมานาน
  และส่วนใหญ่เป็นธุรกิจทางด้านอาหารที่เน้นบรรจุภัณฑ์ตามคุณภาพมาตรฐาน ตรงตามการสั่งซื้อ
  มีความสะอาดและความปลอดภัยเป็นหลัก ซึ่งปัจจุบันบริษัทฯ มีแนวทางการแก้ไขสภาวะการแข่งขัน
  โดยการปรับปรุงคุณภาพของการผลิตบรรจุภัณฑ์ให้สูงขึ้น ควบคุมต้นทุนการผลิตให้เหมาะสม
  เพื่อเพิ่มศักยภาพในการแข่งขัน

ทรัพย์สินที่ใช้ในการประกอบธุรกิจ

  ทรัพย์สินถาวรหลัก

  บริษัท นิปปอนแพ็ค (ประเทศไทย) จำกัด (มหาชน)
  มีสินทรัพย์ถาวรหลักที่ใช้ในการประกอบธุรกิจ ณ.วันที่ 31 ธันวาคม 2556 มีมูลค่า ดังนี้

+-----------------------+---------+---------------+-------------------+
| ลักษณะทรัพย์สิน           | กรรมสิทธิ์ | มูลค่าตามบัญชีสุทธิ | ภาระผูกพัน          |
|                       |         |               |                   |
|                       |         | (ล้านบาท)      |                   |
+-----------------------+---------+---------------+-------------------+
| 1. ที่ดิน อาคาร และ      | เจ้าของ  | 262.34        | - ไม่มี -           |
| อุปกรณ์                 |         |               |                   |
+-----------------------+---------+---------------+-------------------+
| 2.                    | เจ้าของ  | 37.05         | - ไม่มี -           |
| อสังหาริมทรัพย์เพื่อการลงทุน |         |               |                   |
+-----------------------+---------+---------------+-------------------+
| รวม                   |         | 299.39        |                   |
+-----------------------+---------+---------------+-------------------+

  บริษัท ไทยเฟลคซิเบลแพค จำกัด มีสินทรัพย์ถาวรที่สำคัญประกอบด้วย

+-----------------------+---------+---------------+-------------------+
| ลักษณะทรัพย์สิน           | กรรมสิทธิ์ | มูลค่าตามบัญชีสุทธิ | ภาระผูกพัน          |
|                       |         |               |                   |
|                       |         | (ล้านบาท)      |                   |
+-----------------------+---------+---------------+-------------------+
| 1. ที่ดิน และ อาคาร      | เจ้าของ  | 3.60          | จำนองเป็นหลักประกันก |
|                       |         |               | ับธนาคารกรุงศรีอยุธยา |
+-----------------------+---------+---------------+-------------------+
| 2.                    | เจ้าของ  | 28.17         | - ไม่มี -           |
| เค                    |         |               |                   |
| รื่องจักรและอุปกรณ์สำนักงาน |         |               |                   |
+-----------------------+---------+---------------+-------------------+
| 3. ยานพาหนะ           | เจ้าของ  | 0.04          | - ไม่มี -           |
+-----------------------+---------+---------------+-------------------+
| รวม                   |         | 31.81         |                   |
+-----------------------+---------+---------------+-------------------+

ข้อพิพาททางกฎหมาย

-ไม่มี-

ข้อมูลทั่วไปและข้อมูลสำคัญอื่น

  6.1ข้อมูลทั่วไป

ชื่อบริษัท บริษัท นิปปอนแพ็ค (ประเทศไทย) จำกัด (มหาชน)

ชื่อภาษาอังกฤษ NIPPON PACK (THAILAND) PUBLIC COMPANY LIMITED

ชื่อย่อ NIPPON

ประเภทธุรกิจ ผลิตและจำหน่าย

  1. บรรจุภัณฑ์พลาสติกประเภทอ่อนตัว (Flexible Packaging)

  เพื่อใช้สำหรับบรรจุสินค้าบริโภคประเภทต่างๆ ซึ่งกลุ่มลูกค้าหลัก

  ของบริษัทฯ ได้แก่ กลุ่มผลิตภัณฑ์อาหาร และ กลุ่มยา

  2. ขวดพีอีที (PET : Polyethylene Terephthalate Bottle)

  เพื่อใช้สำหรับบรรจุน้ำชนิดต่างๆ ซึ่งกลุ่มลูกค้าหลักของบริษัทฯ

  ได้แก่ กลุ่มน้ำดื่ม และ กลุ่มน้ำมันพืช

  -ลงทุนในธุรกิจที่เกี่ยวเนื่องกัน

  (ลงทุนในบริษัท ไทยเฟลคซิเบิลแพค จำกัด)

เลขทะเบียนบริษัทฯ 0107536001095

ราคาพาร์ 1.00 บาท

ทุนจดทะเบียน 549,000,000 บาท

ทุนชำระแล้ว( ณ วันที่ 31 ธันวาคม 2556) 366,010,415 บาท

ที่ตั้งสำนักงานใหญ่ เลขที่ 283/99 อาคารโฮมเพลสออฟฟิต บิลดิ้ง ชั้น 20 ซอยสุขุมวิท 55
(ทองหล่อ) ถนนสุขุมวิท แขวงคลองตันเหนือ เขตวัฒนา กรุงเทพ 10110

โทรศัพท์ 02 712 5487-88

โทรสาร 02 712 5750

อีเมล์ info@nipponpack.com

เว็บไซต์ http://www.nipponpack.co.th

2.  ข้อมูลสำคัญอื่นที่มีผลกระทบต่อการตัดสินใจของผู้ลงทุน

  -ไม่มี-